Linn Stokke

Linn Stokke (født 18. september 1961 i Oslo) er en norsk skuespiller, forfatter og sanger.

Hun er datter til skuespilleren Tor Stokke (1928–2003) og Ingebjørg Sem Stokke (1931–2009).Linn Stokke i Store norske leksikon. Fjorten år gammel ble hun kjent i teaterkretser da hun debuterte som Malin i Arne Skouens (1913–2003) Ballerina fra 1976 ved Nationaltheatret, der hun ble fast ansatt i 1979. Landskjent ble hun i TV-serien Hjemme hos oss i 1979–80 og på svensk TV i 1984 som den norsk-svenske skuespilleren Tutta Rolf i den finsk-svensk-norske miniserien Lykkeland. Hun sa opp sin stilling ved Nationalteateret i 1999 for å arbeide med andre oppgaver.

Stokke var samboer med Hans Ola Sørlie (1953–1988). I 1990 giftet hun seg i VeneziaTil bryllup i Venezia! i Aftenposten den 18. juli 1990. med finansmannen Atle Brynestad. I 1997 kjøpte  paret Steninge slott. Linn Stokke ble tildelt «Stockholm Läns hembygdförbunds pris» i 2000 for arbeidet.Linn Stokke har fått Stockholm Läns hembygdförbunds pris i VG den 20. desember 1999.

I 2006 utkom juleplaten Unfolding.Sigrid Hvidsten, Linn Stokke i Dagbladet den 18. november 2006. I 2007 ble hun invitert til å skrive signaturmusikken til "Symposium 2007 and the silent prayer for the earth" på Grønland. Låtene The New Day og Breathing Love ble levert som gave til alle deltagere. Stokke har skrevet to bøker, Tanker fra en sorg fra 1991 og barneboken Trollet Trym og den hemmelige farven fra 1992.

I 2013 ga hun ut CD-en Mindfulness ditt ubrukte potensiale.

 Filmografi i utvalg 
 2010 – Kommandør Treholt & Ninjatroppen
 2009 – Orkestergraven (TV-serie)
 1998 – Karl & Co  (TV-serie)
 1992 – Dødelig kjemi (TV-serie)
 1988 – Begynnelsen på en historie
 1989 – Borgen Skole (TV-serie)
 1987 – Mio, min Mio (Svensk film)
 1987 – En film om kjærlighet (Svensk film)
 1987 – Hipp Hipp Hurra! (Svensk film)
 1985 – Noe helt annet
 1985 – August Strindberg: Ett liv (TV-serie, Norvisjonen)
 1984 – Lykkeland (TV-serie, Norvisjonen)
 1982 – Hevnens time (A time to die) Amerikansk film
 1979–80 – Hjemme hos oss (TV-serie)

 Andre utgivelser 
 Tanker fra en sorg (Gyldendal 1991)
 Trollet Trym og den hemmelige farven (Gyldendal 1992) – filmatisert for tv.
 Unfolding (2006) – CD
 Mindfulness ditt ubrukte potensiale (2013) – CD

 Referanser 

 Eksterne lenker 




Kategori:Norske skuespillere
Kategori:Skuespillere ved Nationaltheatret
Kategori:Norske sangere
Kategori:Personer fra Oslo